Na temelju članka 30. Statuta Općine Privlaka (Službeni glasnik Zadarske županije 05/18) i članka 20.st.1. i 42.st.1. Zakona o lokalnim porezima (Narodne novine 115/16, 101/17), Općinsko Vijeće Općine Privlaka na svojoj 14. sjednici održanoj dana 13. Kolovoza 2018.g., donijelo

PRIJEDLOG ODLUKE

ODLUKU

O OPĆINSKIM POREZIMA

I. OPĆE ODREDBE

Članak 1.

Ovom odlukom uređuju se općinski porezi koji su vlastiti izvor prihoda Općine Privlaka, kao i stope i visina poreza, porezni obveznici te način obračuna i plaćanja u skladu sa Zakonom o lokalnim porezima.

Članak 2.

Općinski porezi plaćaju se na području Općine Privlaka prema Zakonu o lokalnim porezima i prema ovoj Odluci.

Članak 3.

Općina Privlaka uvodi sljedeće poreze:

1.porez na potrošnju

2.porez na kuće za odmor.

II. OPĆINSKI POREZI

1. Porez na potrošnju

Članak 4.

Porez na potrošnju plaća se na potrošnju alkoholnih pića (prirodna i specijalna vina, vinjak, rakija i ostala žestoka pića), piva i bez alkoholnih pića u ugostiteljskim objektima.

Članak 5.

Obveznik poreza na potrošnju iz čl. 4. ove Odluke jest svaka pravna i fizička osoba koja pruža ugostiteljske usluge na području Općine Privlaka.

Članak 6.

Osnovicu poreza na potrošnju čini prodajna cijena pića koje se proda u ugostiteljskim objektima, a u koju nije uključen porez na dodanu vrijednost.

Porez na potrošnju alkoholnih i bezalkoholnih pića te piva plaća se po stopi od 3 %.

Članak 7.

Utvrđenu obvezu poreza na potrošnju za obračunsko razdoblje porezni obveznik iskazuje na Obrascu PP-MI-PO i predaje ga Jedinstvenom upravnom odjelu Općine Privlaka do 20. dana u mjesecu za prethodni mjesec.

Utvrđenu obvezu porezni obveznik dužan je platiti do posljednjeg dana u mjesecu za prethodni mjesec.

2. Porez na kuće za odmor

Članak 8.

Porez na kuće za odmor plaćaju sve pravne i fizičke osobe koje su vlasnici kuća za odmor koje se nalaze na području Općine Privlaka.

Vlasnikom kuće za odmor smatrat će se i izvanknjižni vlasnik odnosno suvlasnik iste ukoliko se njegovo odnosno njihovo izvanknjižno vlasništvo može utvrditi drugim dokazima kao što su ugovor ili odluka suda.

Ako postoje dva ili više suvlasnika, svaki od njih je porezni obveznik za dio kuće za odmor koji ima u vlasništvu, te svaki posebno dobiva rješenje o razrezu poreza na kuće za odmor.

Članak 9.

Kućom za odmor smatra se svaka zgrada ili dio zgrade ili stan koji se koriste povremeno ili sezonski, odnosno svaka zgrada koja je dovršena toliko da se može koristiti povremeno ili sezonski što minimalno podrazumijeva da je na objektu postavljena vanjska stolarija i da posjeduje sanitarni čvor.

Kućom za odmor ne smatraju se gospodarske zgrade koje služe za smještaj poljoprivrednih strojeva, oruđa i drugog pribora.

Članak 10.

U postupku dokazivanja da li određeni objekt ima status kuće za odmor prijava prebivališta ili adresa na osobnoj iskaznici nije jedini dokaz na temelju kojeg se vlasnik objekta može pozivati da predmetni objekt nije kuća za odmor.

Pored prijave prebivališta ili adrese na osobnoj iskaznici u svrhu dokazivanja da li neki objekt ima status kuće za odmor ili nema, u obzir će se uzimati zapisnik komunalnog redara o utvrđenom stanju korištenja objekta kao i slijedeća dokumentacija koju vlasnik objekta mora u cijelosti priložiti: -visina troškova električne energije i vode za predmetni objekt tijekom cijele kalendarske godine u kojoj je nastala obveza plaćanja poreza odnosno za prethodnu godinu ukoliko je obveza plaćanja poreza nastala prije isteka godine za koju se porez plaća,

-potvrda o zasnovanom radnom odnosu odnosno potvrda o nezaposlenosti od Hrvatskog zavoda za zapošljavanje

-dokaz da je vlasnik objekta u mirovini s posljednim odreskom od mirovine prije nastanka porezne obveze,

-potvrda o izabranom liječniku

-mjesto školovanja djece

-mjesto prijema poštanskih pošiljaka

-mjesto podnošenja porezne prijave ukoliko je vlasnik objekta obveznik.

Članak 11.

Obveze plaćanja poreza na kuću za odmor nisu oslobođeni vlasnici objekata koji žive i rade u inozemstvu iako im je predmetni objekt jedini koji posjeduju na teritoriju Republike Hrvatske.

Obveze plaćanja poreza nisu oslobođeni vlasnici kuće za odmor u dijelu koji se iznajmljuje gostima i na koji se plaća porez na dohodak u paušalnom iznosu od djelatnosti iznajmljivanja stanova, soba i postelja putnicima i turistima te organiziranja kampova .

Članak 12.

Porez na kuće za odmor plaća se u visini od 15 kuna po četvornom metru korisne površine kuće za odmor.

Vlasnici kuća za odmor, koji su rođeni u Privlaci ili im je jedan od roditelja rođen u Privlaci, plaćaju porez na kuću za odmor u visini od 5 kuna po četvornom metru korisne površine kuće za odmor.

Članak 13.

Porez na kuće za odmor ne plaća se:

– na kuće za odmor koje se ne mogu koristiti zbog ratnih razaranja i prirodnih nepogoda (poplava, požar, potres i sl.) te zbog starosti i trošnosti,

– na kuće za odmor dok su u njima smješteni prognanici i izbjeglice,

– na odmarališta u vlasništvu jedinica lokalne i područne (regionalne) samouprave koje služe za smještaj djece do 15 godina starosti.

Članak 14.

Obveznici poreza na kuće za odmor moraju tijelu iz čl. 16. Ove Odluke dostaviti podatke o kućama za odmor odnosno mjesto gdje se nalaze objekti te korisnu površinu istih do 31. ožujka godine za koju se utvrđuje porez na kuću za odmor ili u roku od 15 dana od datuma nastanka promjene.

Članak 15.

Porez na kuće za odmor plaća se u roku od 15 dana od dana dostave Rješenja o utvrđivanju toga poreza.

III. PROVEDBENE ODREDBE

Članak 16.

Jedinstveni upravni odjel Općine Privlaka u cijelosti sam obavlja poslove utvrđivanja, evidentiranja, nadzora i naplate općinskih poreza propisanih ovom Odlukom.

Na postupak utvrđivanja i naplate poreza iz ove Odluke te druga postupovna pitanja koja nisu uređena ovom Odlukom primjenjuju se odredbe Zakona o lokalnim porezima te odredbe Općeg poreznog zakona.

IV. ZAVRŠNE ODREDBE

Članak 17.

Danom primjene ove Odluke prestaje važiti Odluka o općinskim porezima (Službeni glasnik Zadarske županije br. 12/01, 13/10, 24/15).

Postupci utvrđivanja i naplate općinskih poreza koji su započeti prije stupanja na snagu ove Odluke dovršit će se prema odredbama propisa koji su važili u trenutku njihovog započinjanja.

Članak 18.

Ova Odluka stupa na snagu osmi dan od dana objave u Službenom glasniku Zadarske županije, a primjenjuje se od 1.siječnja 2019. godine.

KLASA: 410-01/18-01/04

URBROJ: 2198/28-01-18-1

Privlaka, 13. kolovoza 2018.g.

OPĆINA PRIVLAKA

OPĆINSKO VIJEĆ

Predsjednik

Nikica Begonja